विद्यार्थियों की स्वास्थ्य जांच कर किया नशे से दूर रहने का आह्वान
राजाखेड़ा. किशोर -किशोरियों का स्वास्थ्य परीक्षण करते काउंसलर।
राजाखेड़ा | राष्ट्रीयकिशोर किशोरी स्वास्थ्य कार्यक्रम के अंतर्गत किशोर किशोरी स्वास्थ्य दिवस पर राजकीय उच्च माध्यमिक विद्यालय सिकरोंदा में स्वास्थ्य कैम्प लगाया गया। जिसमें विघार्थियों के स्वास्थ्य की जांच की गई। शिविर में हैल्थ काउंसलर यूसिफ चिड्डा ने किशोर-किशोरियों का वजन तोलकर उनके अंदर होने वाले शारीरिक परिवर्तनों के बारे में बताया। साथ ही तनावग्रस्त, मानसिक उन्माद, पोषण, त्वचा संबंधित बीमारियों के बारे में जानकारी दी तंबाकू धूम्रपान से दूर रहने की सलाह दी। एएनएम नीलम कुस्माकर ने किशोरियों को स्वस्थ रहने प्रसन्नचित रहने के गुर बताए। इस अवसर पर आशा सहयोगिनी शालू शर्मा, संस्था प्रधान रामहरी शर्मा, राजकुमार शर्मा, मीनू खण्डेलवाल, हिमांशु अग्रवाल आदि उपस्थित रहे।
hin_Deva hin_Deva hin_Deva